
Da li dijete može zamijeniti imama u namazu ako bi on bio primoran napustiti ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Da li dijete može zamijeniti imama u namazu ako bi on bio primoran napustiti namaz?

Ako bi imam slučajno bio primoran da u namazu traži zamjenu, kao kada bi ga zadesilo nešto u namazu, a iza njega nema nikoga osim djece koja nisu spremna da ga zamijene, kako će postupiti? Prvo: Allah ti bereket dao, a kada se desio takav slučaj? Možda jednom u godini. Ja sam već trideset godina imam u džamiji, i to mi se nijednom nije desilo. Drugo: Nema smetnje da nas zamijeni i dijete ako umije učiti Kur’an, pa makar imalo deset godina, mi ćemo ga proturiti da predvodi džemat, jer se prenosi u “Sahihu” imama Buharije da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “U namazu vas predvodi onaj ko je najučeniji u Kur’anu.” Amr b. Seleme Džurrni bio je oštrouman, a imao je samo sedam godina, sačekivao je putnike i Kur’an je naučio od putnika koji su prolazili. Kada je do njegovog naroda stigao Poslanikov, sallallahu alejhi ve sellem, ***[hadis](https://pitajucene.com/search/Hadis/questions/ "Pretraži pitanja o hadisima")***: “U namazu vas predvodi onaj ko je najučeniji u Kur’anu”, ne nađoše nikoga u plemenu učenijeg u Kur’anu od njega, pa su ga odredili da ih predvodi u namazu, a imao je šest ili sedam godina, i ovaj hadis je kod Buharije. On je na sebi nosio kratak donji dio odjeće (izar), pa kada bi učinio sedždu i sa nje se podigao, otkrilo bi mu se stidno mjesto. Jednog dana neka žena iz njihovog naselja izađe, dok ih je dječak predvodio i reče: “Pokrijte zadnjicu vašeg učača. ” Pošto je to žena kazala, oni mu kupiše novu košulju, tako da je kazao: “Ni sam se obradovao ničemu poslije prihvatanja islama kao toj košulji. ” A što se tiče razumnosti i mogućnosti razlikovanja, ona pretežno biva sa sedam godina, ali se može desiti da oštrouman bude i dječak od pet godina. Mahmud b. Rebi’a, radijallahu anhu, kazao je: “Sjećam se gutljaja vode kojim je Poslanik, sallallahu alejh i ve sellem, polio moje lice, a imao sam samo pet godina. ” Otuda kažemo da neka djeca postaju oštroumna dok su još malena, neka dostignu i osam godina a nisu oštroumna.43 . (Šejh Salih b. Usejmin)


43 Likau babil-meftuh, Trinaesti susret (52-55)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


